***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**ΣΙΦΝΟΣ (ΣΕΡΙΦΟΣ)**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **09/07** | **12/07** |

**1η ΗΜΕΡΑ: ΠΑΤΡΑ – ΠΕΙΡΑΙΑΣ – ΣΙΦΝΟΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) στις 03:00 και στις 03:15 το πρωί (Τρίτη βράδυ προς Τετάρτη πρωί) αναχώρηση για το λιμάνι του Πειραιά, άφιξη και επιβίβαση στο πλοίο που θα μας φέρει στις 12:15 στη Σίφνο. Το νησί είναι γνωστό για το εξαιρετικό φυσικό κάλος του, τους πύργους, τους οικισμούς, τις πολυάριθμες γραφικές εκκλησίες και τις αμμουδερές παραλίες. Άφιξη και τακτοποίηση στο ξενοδοχείο. Ελεύθερος χρόνος για μπάνιο και ξεκούραση και το απόγευμα θα επισκεφθούμε την Απολλωνία, την πρωτεύουσα της Σίφνου. Ο βραδινός περίπατος στον περίφημο πεζόδρομο της, όπου συγκεντρώνεται ουσιαστικά η πολύβουη νυχτερινή ζωή της Σίφνου θα σε ικανοποιήσει με την ποικιλία που προσφέρει. Καλαίσθητα μπαράκια, παραδοσιακά ταβερνάκια και ατμοσφαιρικά εστιατόρια…

**2η ΗΜΕΡΑ: ΣΙΦΝΟΣ**

Στην περιήγηση μας θα στο νησί της Σίφνου θα επισκεφθούμε το Κάστρο που κατοικείται από τα αρχαία χρόνια έως και σήμερα. Είναι χτισμένο πάνω σε αρχαία Ακρόπολη και ήταν η πρωτεύουσα της Σίφνου έως το 1836. Θα περπατήσουμε όλο το μονοπάτι του περιφερειακού δρόμου και θα θαυμάσουμε τη θέα στο απέραντο γαλάζιο. Το χωριό είναι φοβερά γραφικό με πολύ ωραία σπίτια που ενώνονται με μικρές γέφυρες δημιουργώντας ένα μαγευτικό τοπίο. Στη συνέχεια θα καταλήξουμε στην αμμουδερή παραλία του Πλατύ Γιαλού. Είναι η πιο πολυσύχναστη παραλία του νησιού, η οποία βραβεύεται επί σειρά ετών με τη Γαλάζια Σημαία. Ελεύθερος χρόνος για μπάνιο και γεύμα και στη συνέχεια θα επιστρέψουμε στο ξενοδοχείο μας. Το βράδυ θα επισκεφθούμε την Απολλωνία.

**3η ΗΜΕΡΑ: ΣΙΦΝΟΣ (ΣΕΡΙΦΟΣ)**

Ημέρα ελεύθερη. Σας προτείνουμε προαιρετική ημερήσια εκδρομή στην Σέριφο. Επιβίβαση στο ταχύπλοο που θα μας φέρει σε 20’ στην Σέριφο. Το νησί διατηρεί ένα σχετικά χαμηλό προφίλ ανάπτυξης και διαθέτει μια από τις ομορφότερες Χώρες του Αιγαίου. Θαυμάσιες είναι και οι δεκάδες παραλίες της, πολλές από τις οποίες δεν είναι οργανωμένες και παραμένουν σχετικά παρθένες. Από το λιμάνι της Σερίφου αναχωρούν τα λεωφορεία της γραμμής για την Χώρα με την παραδοσιακή της αρχιτεκτονική και τα δαιδαλώδη μικρά σοκάκια, χωρισμένη σε δυο συνοικίες, στην Άνω και στην Κάτω. Στην κορυφή της χώρας βρίσκονται τα ερείπια του ενετικού κάστρου που χτίστηκε το 1434, ενώ στο ψηλότερο σημείο του βράχου βρίσκεται η εκκλησία του Αγίου Κωνσταντίνου. Από αυτό το σημείο μπορεί να θαυμάσει το Αιγαίο που απλώνεται μπροστά του... Κατεβαίνοντας από το Κάστρο, μέσα στα σοκάκια της Χώρας υπάρχουν πολλές εκκλησίες ενώ στην Πιάτσα της Άνω Χώρας βρίσκεται το Δημαρχείο, σε ένα διώροφο νεοκλασικό και δίπλα του δεσπόζει η Μητρόπολη του νησιού, ο Άγιος Αθανάσιος. Το μεσημέρι σας προτείνουμε για το μπάνιο σας την παραλία στο Λιβάδι ή την Ψιλή Άμμο. Επιστροφή στη Σίφνο το απόγευμα.

**4η ΗΜΕΡΑ: ΣΙΦΝΟΣ – ΠΕΙΡΑΙΑΣ – ΠΑΤΡΑ**

Το πρωί ελεύθερο στη διάθεση σας. Στη συνέχεια θα επισκεφθούμε τον οικισμό του Αρτεμώνα. Η βόλτα στα πλακόστρωτα σοκάκια είναι μοναδική εμπειρία, καθώς ο επισκέπτης μπορεί να δει μερικά από τα ωραιότερα αρχοντικά του νησιού, μέσα σε κατάφυτους καγκελόφραχτους κήπους. Σε όλες τις γειτονιές του επιφυλάσσει συνεχείς εκπλήξεις και η εικόνα του θαυμάσιου αυτού οικιστικού πλέγματος όταν λούζεται από το αχνό φως του δειλινού δεν αφήνει κανέναν ασυγκίνητο. Το χωριό, με την ιδιαίτερη οικιστική του ανάπτυξη, ασκεί μία μαγευτική έλξη. Το μεσημέρι θα καταλήξουμε στη παραλία Βαθύ, έναν απάνεμο κόλπο με χρυσαφένια άμμο. Ελεύθερος χρόνος για μπάνιο και γεύμα. Το απόγευμα επιβίβαση στο πλοίο που θα μας φέρει το βράδυ στον Πειραιά. Άφιξη το βράδυ στο λιμάνι του Πειραιά και άμεση αναχώρηση για τη Πάτρα.

**ΔΗΛΩΣΕΙΣ ΣΥΜΜΕΤΟΧΗΣ:**

\*Tο αργότερο έως 20/06 (ημέρα έκδοσης των ακτοπλοϊκών εισιτηρίων)

 \*\*Λόγω υψηλής πληρότητας των πλοίων μετά το πέρας της αναγραφόμενης ημερομηνίας, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 09/06 με προκαταβολή  | 310 € | Κατόπιν διαθεσιμότητας |
| Για κρατήσεις που θα γίνουν από τις 10/06 | 330 € | Κατόπιν διαθεσιμότητας |

**ΠΕΡΙΛΑΜΒΑΝΟΝΤΑΙ:**

* Διαμονή στο παραδοσιακό ξενοδοχείο VILA ARETO με πρωινό
* Εισιτήρια πλοίου Πειραιάς – Σίφνος – Πειραιάς σε οικονομική θέση
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* **Προκαταβολή για κράτηση θέσης: 120 €, εξόφληση έως 5 ημέρες πριν την αναχώρηση**
* Δεν περιλαμβάνονται: o φόρος διαμονής, είσοδοι σε μουσεία, αρχαιολογικούς χώρους, οτιδήποτε αναφέρεται ως προαιρετικό και ότι ρητά δεν αναφέρεται.
* Οι τιμές έχουν κοστολογηθεί σύμφωνα με τις σημερινές τιμές των ναύλων (06/04/25). Στη περίπτωση ανατιμήσεων, θα υπάρξει αντίστοιχη αύξηση.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.
* Η εκδρομή δεν ενδείκνυται για άτομα με κινητικές δυσκολίες (σκαλοπάτια, ανηφόρες, περπάτημα κ.τ.λ)

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Οι μετακινήσεις στα νησιά του Αιγαίου πραγματοποιούνται με τοπικά συνεργαζόμενα πούλμαν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.